Mahir Paloš

**Mahir Paloš** (Sarajevo 18. 1. 1948.) jeste bosanskohercegovački i jugoslavenski pjevač zabavne muzike. Napravio je zavidnu karijeru tokom 1970-ih godina, kada je bio neizostavan član sarajevske škole pop rok muzike. Bio je čest gost na domaćim festivalima u Sarajevu, Splitu, Opatiji, Zagrebu, Beogradu i drugim. 
## Karijera 
Jedan od njegovih najranijih nastupa bio je na festivalu Omladina 1965. u Subotici, na kojem je zajedno sa Blagom Petreskom otpjevao *"Cvetić"* (muzika Lajoš Kurai, tekst Stevan Pupovac), dok je *"Miris lipe"* (tekst i muzika Stojan Nenadović) otpjevao zajedno sa Antikom Stipić. Prvi pravi uspjeh ostvario je na banjalučkom festivalu Prvi aplauz 1971. godine s pjesmom *"Čekala je majka sina"* koju je komponirao Kemal Monteno. Dvije godine kasnije, isti kompozitor mu je komponirao pjesmu *"Spavaj, cvijete moj"* koju je izveo na sarajevskom festivalu Vaš šlager sezone 1973. Mahir Paloš je s ovom pjesmom ostvario najveći uspjeh u svojoj pjevačkoj karijeri. Ovaj samozatajni umjetnik je i pored ove veoma uspješne pjesme slušalačkoj publici svojom osjećajnom i kvalitetnom interpretacijom ponudio mnoštvo drugih dobrih pjesama. Istovremeno, nastupao je na brojnim festivalima ove vrste muzike širom bivše Jugoslavije.
Nakon već navedenog prvog studijskog LP albuma započeo je uspješnu saradnju s drugim kompozitorima poput Đorđe Novković i Đelo Jusić. Dio zasluga za kvalitet njegovih pjesama može se pripisati Esadu Arnautaliću, Stipici Kalođeri, Đeli Jusiću i Juliju Mariću koji su uradili kvalitetne muzičke aranžmane istovremeno dirigirajući Revijskim orkestrom Radiotelevizije Sarajevo i Studijskim orkestrom Jugotona. 
Nakon toga, snimio je 12 kvalitetnih singl ploča i 3 LP albuma uz mnogobrojne nastupe na više tadašnjih jugoslavenskih festivala ove vrste muzike, a zadnjim albumom "Adio" iz 1989. najavio je kraj svoje pjevačke karijere. Živi u Sarajevu.
 
## Festivali 
* 1965. Omladina, Subotica - Miris lipe / Cvetić
* 1972. Prvi aplauz, Banja Luka - Čekala je majka sina, pobjednička pjesma
* 1973. Opatija - Gdje si sad
* 1973. Vaš šlager sezone, Sarajevo - Spavaj cvijete moj
* 1973. Zagreb - Južni vjetar
* 1974. Opatija - D.I.E.
* 1974. Vaš šlager sezone, Sarajevo - Sama si, a još te volim
* 1974. Split - Ljubav
* 1975. Vaš šlager sezone, Sarajevo - Kaži jednu riječ
* 1976. Beogradsko proleće - Potraži me
* 1977. Vaš šlager sezone, Sarajevo - Ti si žena koju sanjam
* 1978. Opatija - Čisto ljeto
* 1978. Vaš šlager sezone, Sarajevo - Prijatelji
* 1979. Vaš šlager sezone, Sarajevo - Svi nek' znaju
* 1979. Zagreb - Uspomena
*1980. Vaš šlager sezone, Sarajevo - Zapjevajmo kao nikad
* 1981. Vaš šlager sezone, Sarajevo - Samo je ona stajala na vjetru
*1981. Opatija - Zakopano blago
*1981. Opatija - Galeb (veče rodoljubive pjesme sa Kemalom Montenom, Jadrankom Stojaković i Nedom Ukraden)
* 1982. Vaš šlager sezone, Sarajevo - Sanjaj ono što je moglo biti
* 1982. Opatija - Neka traje
* 1983. Vaš šlager sezone, Sarajevo - Odlaze ljubavi
* 1987. Vaš šlager sezone, Sarajevo - Čuvar ljepote

## Diskografija 
### Singlovi 
* Čekala je majka sina / Dvije ruže (1972.)
* Na klupi kraj stare kuće / Južni vjetar (1973.)
* Spavaj, cvijete moj / Gdje si sad (1973.)
* Sama si, a još te volim / D. i E. (1974.)
* Prva ljubav brzo prođe / Moje srce, kucaj tiše (1974.)
* Kaži jednu riječ / Moja daleka ... (1975.)
* Pustite me / Ovu pjesmu voljela si, mama (1975.)
* Zašto zatvaraš oči / Ružo moja, cvijete sveli (1976.)
* Potraži me / Odvedi me (1976.)
* Ti si žena koju sanjam / Pjesma za dvoje (1977.)
* Mirišu li naše ruže / Volim te više od ljeta (1977.)
* Svako se ponekad nekome vrati / Prijatelji (1978.)
* Oprosti za suze / Tako se dugo nismo sreli (1979.)
* Svi nek' znaju / Da si htjela, da si znala (1979.)
* Izgubljena ptica / Nisam znao (1980.)

### Albumi 
* Spavaj, cvijete moj (1975.)
* Pjesme za dvoje (1980.)
* Adio (1989.)

## Reference 
## Vanjski linkovi 
* https://web.archive.org/web/20131111031450/http://www.barikada.com/interviews/2007-07-29_mahir_palos.php
* http://www.discogs.com/artist/Mahir+Palo%C5%A1

Kategorija:Rođeni 1948.
Kategorija:Biografije, Sarajevo
Kategorija:Bosanskohercegovački pjevači
*
Kategorija:Živi ljudi